Hazratišohs
Hazratišohs (tadžiku: қаторкӯҳи Ҳазрати Шоҳ) ir viena no Pamira kalnu grēdām Tadžikistānā. Izvietojusies tā rietumdaļā; stiepjas 55 km garumā ziemeļaustrumu—dienvidrietumu virzienā paralēli Darvozas grēdas rietumu galam. Augstākā virsotne ir Hazratišoha kalns (4095 m). Grēda veidota no konglomerātiem, nogāzēs stepe un krūmāji. Dienvidu nogāzēs kopš 1983. gada izveidots ap 19 000 ha lielais Daštidžumas rezervāts.